# Раздел ІІІ

**ОБРАЗЦИ НА ДОКУМЕНТИ И УКАЗАНИЯ ЗА ПОДГОТОВКАTA ИМ**

**I. ПОДГОТОВКА НА ОФЕРТАТА**

Участниците трябва да се запознаят с всички указания и условия за участие, дадени в документацията за участие. При изготвяне на офертата всеки Участник трябва да се придържа точно към условията, обявени от Възложителя.

С подаването на оферта се счита, че Участникът се съгласява с всички условия на възложителя, в т.ч. с определения от него срок на валидност на офертите и с проекта на договор.

В процедурата за възлагане на настоящата обществена поръчка може да участва всяко българско или чуждестранно физическо или юридическо лице, както и тяхно обединение.

Всеки Участник в процедурата има право да представи само една оферта. Едно физическо или юридическо лице може да участва само в едно обединение. Лице, което участва в обединение или е дало съгласие и фигурира като подизпълнител в офертата на друг Участник, не може да представя самостоятелна оферта. Свързани лица не могат да бъдат самостоятелни кандидати или участници в една и съща процедура.

В случай, че Участникът участва като обединение (или консорциум), което не е регистрирано като самостоятелно юридическо лице, се представя копие от документ за създаване на обединението, съдържащ клаузи, които:

1. определят точно и ясно разпределението на изпълнението на отделните видове дейности между отделните участници в обединението, включително определяне на партньор, който да представлява обединението за целите на обществената поръчка. Изискването е с цел осигуряване на възможност за преценка за спазване на изискванията на ЗОП и настоящата документация от отделните членове на обединението;

2. гарантират, че съставът на обединението няма да се променя за целия период на изпълнение на договора и до края на гаранционния срок съгласно подписания договор за изпълнение на настоящата обществена поръчка;

3. гарантират, че всички членове на обединението са отговорни заедно и поотделно за изпълнението на договора.

Когато Участникът, определен за изпълнител е неперсонифицирано обединение на физически и/или юридически лица, Възложителят не изисква създаване на юридическо лице преди подписване на договор за изпълнение на обществената поръчка, но договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

До изтичане на срока за подаване на офертите всеки Участник може да промени, допълни или оттегли офертата си.

Участникът ще бъде отстранен от участие в обществената поръчка, когато са налице обстоятелствата по чл. 54, ал. 1 от ЗОП, освен в случаите по чл. 54, ал.5 или при условията на чл. 56 от ЗОП. За участника не трябва да са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици и по чл. 69 от Закона за противодействие на корупцията и за отнемане на незаконно придобитото имущество.

При подаване на офертата си, Участникът може да посочи чрез изрично отбелязване коя част от нея има конфиденциален характер, като постави гриф „Конфиденциална информация” или „Търговска тайна” върху всяка страница на документите, за които счита, че съдържат такава информация, и да изисква от Възложителя да не я разкрива. Участниците не могат да се позовават на конфиденциалност по отношение на предложенията от офертите им, които подлежат на оценка.

Офертата се подготвя при спазване на задълженията, свързани с данъци и осигуровки, опазване на околната среда, закрила на заетостта и условията на труд, приложими към строителството. Във връзка с разпоредбата на чл.47, ал.4 от ЗОП органите, от които участниците могат да получат необходимата информация за приложимите правила и изисквания са: Относно приложимите норми към строителството: Относно данъци и осигуровки: Министерство на финансите (<http://www.minfin.bg/> ). Национална агенция за приходите (<http://www.nap.bg/> ); Относно закрила на заетостта и условията на труд: министерство на труда и социалната политика (<https://www.mlsp.government.bg/>), Агенция по заетостта (<http://www.az.government.bg/>), Главна инспекция по труда (<http://www.gli.government.bg/)>, Главна дирекция „Пожарна безопасност и защита на населението“ (<https://www.mvr.bg/gdpbzn> ); Относно опазване на околната среда: Министерство на околната среда и водите (<https://www.moew.government.bg/> ).

**Всеки Участник може да подаде оферта за една или повече обособени позиции.**

**1. Съдържание на офертата**

**1.1. ДЕКЛАРАЦИЯ по чл. 192, ал. 3 от ЗОП** – на хартия се представя попълненият образец на декларация за липсата на основанията за отстраняване (файл: *III.* *Образец 1\_**ДЕКЛАРАЦИЯ по чл. 192, ал. 3 от ЗОП.doc*).

Към офертата участниците подават декларация по чл. 192, ал. 3 от ЗОП, образец на възложителя за липсата на основанията за отстраняване и съответствие с критериите за подбор (Образец № 1). Декларация за участника се представя попълнена, подписана и представена в съответствие с изискванията на ЗОП, ППЗОП и условията на възложителя на хартиен носител.

В нея се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация на възложителя.

Възложителят отстранява участник, за когото е налице някое от обстоятелствата по чл. 54, ал. 1. Основанията по чл. 54, ал. 1, т. 1, 2 и 7 се отнасят за лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 6 се подписва от лицето, което може самостоятелно да го представлява.

Към декларацията по чл. 192, ал. 3 от ЗОП (Образец № 1) се прилагат документи за доказване на предприетите мерки за надеждност, в случай че е налице някое от основанията за отстраняване (по чл.54, ал.1, т.1, 2 и 7 от ЗОП), но той е предприел съответни действия, в резултат на които ще отпаднат и пречките за допускането му до участие.

Когато Участникът е обединение, което не е юридическо лице, декларацията по чл. 192, ал. 3 от ЗОП (Образец № 1) се подава от всеки от участниците в обединението. При необходимост от деклариране на обстоятелства, относими към обединението, декларацията по чл. 192, ал. 3 от ЗОП (Образец № 1) се подава и за обединението. Към декларацията по чл. 192, ал. 3 от ЗОП (Образец № 1) се прилага копие от документ, за създаване на обединението, а относно конкретната обществена поръчка: информация във връзка с правата и задълженията на участниците в обединението; разпределението на отговорността между членовете на обединението, дейностите, които ще изпълнява всеки член на обединението и определен и посочен партньор, който ще представлява обединението за целите на настоящата обществена поръчка.

**1.2.** Техническо предложение – представя се за всяка обособена позиция, за която се участва със следното съдържание:

A) Предложение за изпълнение на поръчката в съответствие с техническата спецификация и на документацията на поръчката - Образец № 2. (файл: *III.* *Образец 2\_Техническо предложение.doc* – на хартия, подпечатано и подписано от лице, което може самостоятелно да представлява Участника.)

Б) Копие от договора за обединение, в случай, че Участникът участва като обединение (или консорциум), което не е регистрирано като самостоятелно юридическо лице и документ /споразумение/, подписан от лицата в обединението, в който се посочва представляващия, когато в договора не е посочено лицето, което представлява участниците в обединението.

В) Мостри - предоставят се придружени от Протокол за предаване на мостри (файлове: *ІII.Образец 4.1\_Протокол за предаване на мостри и ІII.Образец 4.2\_Протокол за предаване на мостри* – на хартия, подписани и подпечатани).

**1.3.** Ценово предложение – представя се за всяка обособена позиция, за която се подава оферта съдържа предложението на Участника относно цената на изпълнение на обществената поръчка. За всяка обособена позиция се попълва се Образец №3. (файл: *III. Образец 3.\_Ценово предложение.doc* – на хартия, подпечатано и подписано от лице, което може самостоятелно да представлява Участника.)

При отваряне на офертите, комисията ще оповести ценовото предложение на всеки участник. Ценовото предложение се прилага към останалите документи и не се поставя в отделна опаковка/плик.

**2. Запечатване и подаване на документи от участниците**

Документите, свързани с участието в процедурата, се подават на хартиен носител от Участника или от упълномощен от него представител – лично или чрез пощенска или друга куриерска услуга с препоръчана пратка с обратна разписка в община Добричка **-** град Добрич, п.к. 9300, ул. „Независимост“ № 20 в Центъра за услуги и информация (ЦУИ) в работно време от 8:00 до 17:00, до датата, посочена в обявата.

Документите се представят в запечатана, непрозрачна опаковка, върху която се посочват: 1. наименованието на Участника, включително участниците в обединението, когато е приложимо; 2. адрес за кореспонденция, телефон, факс и електронен адрес; 3. наименованието на обществената поръчка и обособените позиции, за които се подава офертата.

|  |  |
| --- | --- |
| Наименование на Участника/ Участници в обединението:  /*когато е приложимо*/ |  |
| Адрес за кореспонденция: |  |
| Телефон, Факс, ел.адрес |  |
| Наименование на обществената поръчка: | **„ДОСТАВКА НА ЕЛЕКТРОМАТЕРИАЛИ, РЕЗЕРВНИ ЧАСТИ И ОСВЕТИТЕЛНИ ТЕЛА ЗА УЛИЧНО ОСВЕТЛЕНИЕ НА ОБЩИНА ДОБРИЧКА“** |
| За Обособена позиция/ Обособени позиции |  |

Опаковката включва:

• ДЕКЛАРАЦИЯ по чл. 192, ал. 3 от ЗОП (образец № 1);

* Предложение за изпълнение на поръчката (образец № 2) за всяка обособена позиция и приложимите към него документи
* Ценово предложение за всяка обособена позиция (образец № 3) – не е необходимо да се представя в отделен запечатан непрозрачен плик.
* Мостри, придружени от Протокол за предаване на мостри (файлове: *ІII.Образец 4.1\_Протокол за предаване на мостри и ІII.Образец 4.2\_Протокол за предаване на мостри* – на хартия, подписани и подпечатани).

Предложението за изпълнение на поръчката, Ценовото предложение и мострите се окомплектоват за всяка обособена позиция, за която се кандидатства.

**3. Отговорност:**

Възложителят не носи отговорност за неполучаването на оферти или за получаването им след указания срок, както и за нарушаване целостта и търговския вид на изпратените мостри, получени при транспортирането на пратката. Ако Участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за Участника. Възложителят не се ангажира да съдейства за пристигането на офертата на адреса и в срока определен от него. Участникът не може да иска от Възложителя съдействия като: митническо освобождаване на пратка; получаване чрез поискване от пощенски клон; взаимодействия с куриери или други.

Възложителят не носи отговорност за получени транспортни дефекти по предоставените мостри. При откриване на транспортни дефекти, мострите се връщат на участника. Участникът има право в 5 (*пет*) дневен срок от връщането на пратката да предостави нови мостри за участието си в процедурата по възлагането на обществената поръчка. В случай, че и вторите мостри пристигнат с нарушена цялост, пратката се връща на участника и направеното от него предложение не се разглежда.

**4. Приемане на оферта/връщане на оферта**

При приемането на офертата се вписва в регистър, в който се отбелязва подателят, номер, дата и час на получаване. Върху непрозрачната опаковка се отбелязва номер, дата и час на получаване, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти пред ЦУИ на община Добричка, все още има чакащи лица, те се включват в списък, който се подписва от представител на Възложителя и от присъстващите лица. Офертите на лицата от списъка се завеждат в регистъра, по чл.48, ал.1 от ППЗОП и се приемат по вече описания ред. Не се допуска приемане на заявления за участие или оферти от лица, които не са включени в списъка.

**5. Други изисквания**

Офертата се изготвя на български език. Всички документи, приложени към нея трябва да бъдат на български език. Когато е представен документ на чужд език, той се придружава от превод на български език. Документът, от който е видно правното основание за създаване на обединение, информацията, свързана с правата и задълженията на участниците в обединението, разпределението на отговорността между членовете на обединението и дейностите, които ще изпълнява всеки член на обединението, както и документът, удостоверяващ вписването на строителя в аналогичен професионален регистър, съгласно законодателството на държавата, в която e установен се представят в официален превод.

*„Официален превод“ е превод, извършен от преводача, който е вписан в списък на лице, което има сключен договор с Министерството на външните работи за извършване на официални преводи. За „Официален превод" виж* [*http://www.mfa.bg*](http://www.mfa.bg) *.*

В офертата и приложените документи не се допускат никакви вписвания между редовете, изтривания или корекции.

До изтичане на срока за получаване на оферти, всеки Участник може да промени, допълни или оттегли офертата си.

Допълнението/промяната на офертата трябва да отговарят на изискванията и условията за представяне на първоначалната оферта, като върху опаковката бъде отбелязан и текст **„Допълнение/Промяна на оферта (с входящ номер)”** – за наименованието на обществената поръчка и обособената позиция, за която се внася допълнението/промяната.

**II. УКАЗАНИЯ ЗА ПОПЪЛВАНЕ НА ОБРАЗЦИТЕ НА ДОКУМЕНТИТЕ**

**1. ДЕКЛАРАЦИЯ по чл. 192, ал. 3 от ЗОП** **-** представена на хартиен носител.

При подаване на оферта Участникът декларира липсата на основания за отстраняване чрез представяне на попълнена декларация – Образец № 1. В нея се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделна декларация.

**Попълване на формуляра**

**1.1. ЧАСТ ПЪРВА:** Информация за икономическия оператор

Раздел А: Информация за икономическия оператор **-** Посочва се пълното наименование на Участника, ЕИК/БУЛСТАТ или друг идентификационен номер, съгласно регистрацията в държавата, в която е установен, лице/лица за контакт с икономическия оператор.

Предоставя се информация за формата на участие: обединение, група, консорциум или други подобни. Посочва се ролята на Участника, попълващ декларацията, посочват се другите лица, участващи в обединението /групата/ консорциума и т.н.; посочва се името на обединението/ групата, когато е приложимо.

В случай, че Участник е обединение, което не е юридическо лице, към декларацията се прилага копие от документ, от който да е видно правното основание за създаване на обединението, а относно конкретната обществена поръчка: информация във връзка с правата и задълженията на участниците в обединението; разпределението на отговорността между членовете на обединението и дейностите, които ще изпълнява всеки член на обединението. С документа следва да се гарантира, че съставът на обединението няма да се променя за целия период на изпълнение на обществената поръчка.

**Посочват се обособените позиции, за които се подава настоящата декларация.**

Раздел Б: Информация за представителите на икономическия оператор - Посочват се данни на лицето упълномощено /лицата упълномощени/ да представляват Участника за целите на възлагането на настоящата поръчка. Записват се адрес, телефон, факс и електронна поща, които ще се използват за контакт с Участника.

Когато документи, свързани с участие в обществени поръчки, се подават от лице, което представлява участника по пълномощие, в декларацията се посочва информация относно обхвата на представителната му власт.

Раздел В: Информация относно използването на капацитета на други субекти - Попълва се, когато Участникът ще използва капацитета на други субекти, за да изпълни изискванията на Възложителя по отношение на критериите за подбор.

Всяко лице – трета страна предоставя декларация, съдържаща информацията на раздели А и Б от част първа и втора.

**1.2. ЧАСТ ВТОРА:** Основания за отстраняване

В тази част се декларира липсата на задължителни основания за отстраняване според чл. 54, ал. 1 от ЗОП. Основанията по чл. 54, ал. 1, т. 1, 2 и 7 се отнасят за лицата, които представляват участника.

Обстоятелствата по чл. 54, ал. 1, т. 3 - 6 от ЗОП, както и тези, свързани с критериите за подбор, се попълват в декларацията по чл. 192, ал. 3 от ЗОП (Образец № 1), подписана от лице, което може самостоятелно да представлява съответния стопански субект.

Когато Участникът е обединение, което не е юридическо лице, обстоятелствата по чл. 54, ал. 1, т. 3 – 6 се попълват в декларацията по чл. 192, ал. 3 от ЗОП (Образец № 1), подписан от представляващия обединението.

Попълват се:

**Т. 1 и Т. 2:** Основания, свързани с наказателни присъди;

**Т. 3:** Основания, свързани с плащането на данъци или социални осигуровки;

**Т. 4:** Основания, свързани с представяне на документи с невярно съдържание и укриване на изискваща се информация;;

**Т. 5:** Основания, свързани с представяне на документи с невярно съдържание и укриване на изискваща се информация;

**Т. 6, Т. 7 и Т. 8: Специфични национални основания за отстраняване** **–** Националните основания за отстраняване са:

**-** наличие на свързаност по смисъла на §. 2, т. 45 от Допълнителни разпоредби на ЗОП между участници в конкретна процедура;

**-** наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

- обстоятелства по чл. 69 от Закона за противодействие на корупцията и за отнемане на незаконно придобитото имущество.

**2. ТЕХНИЧЕСКО ПРЕДЛОЖЕНИЕ** – Образец № 2 (*файлове: III. Образец 2.1 и 2.2 - Предложение за изпълнение на поръчката.doc*).

Техническото предложение се изготвя за всяка обособена позиция, за която се участва, чрез попълване на образеца на хартиен носител, подпечатан и подписан от лице, което може самостоятелно да представлява Участника. Когато Участникът е обединение, което не е юридическо лице, техническото предложение се подписва от представляващия обединението.

Чрез попълването на таблицата от приложенията се предлага гаранционен срок на доставяните артикули, и се описват приложените документи (сертификати), удостоверяващи съответствието на техническите характеристики на артикулите с изискванията на Възложителя.

**Съгласно чл. 39, ал.1 от ППЗОП с подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.**

С подписване на образеца се декларира, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд в изпълнение на чл.47, ал. 3 и 4 от ЗОП.

Към техническото предложение, по образец на участника, се прилагат:

* Документи (сертификати), удостоверяващи съответствието на техническите характеристики на артикулите с изискванията на Възложителя съгласно описа от таблицата.
* Документ за упълномощаване, когато лицето, което подава офертата, не е законният представител на участника;
* Декларация за конфиденциалност в случай на приложимост. *Не е конфиденциална информация, на базата на която се извършва оценяването.*
* Копие от договора за обединение, в случай, че Участникът участва като обединение (или консорциум), което не е регистрирано като самостоятелно юридическо лице и документ /споразумение/, подписан от лицата в обединението, в който се посочва представляващия, когато в договора не е посочено лицето, което представлява участниците в обединението.

Във връзка с разпоредбата на чл.47, ал.4 от ЗОП органите, от които участниците могат да получат необходимата информация за приложимите правила и изисквания са: Относно приложимите норми към строителството: Относно данъци и осигуровки: Министерство на финансите (<http://www.minfin.bg/> ). Национална агенция за приходите (<http://www.nap.bg/> ); Относно закрила на заетостта и условията на труд: министерство на труда и социалната политика (<https://www.mlsp.government.bg/>), Агенция по заетостта (<http://www.az.government.bg/>), Главна инспекция по труда (<http://www.gli.government.bg/)>, Главна дирекция „Пожарна безопасност и защита на населението“ (<https://www.mvr.bg/gdpbzn> ); Относно опазване на околната среда: Министерство на околната среда и водите (<https://www.moew.government.bg/> ).

**3.** **ЦЕНОВО ПРЕДЛОЖЕНИЕ –** Образец № 3 (файлове: *ІІI.Образец 3.1\_Ценово предложение за ОП1 .doc; ІІI.Образец 3.2\_Ценово предложение за ОП2 .doc)*

* Ценовото предложение се изготвя за всяка обособена позиция, за която се участва, чрез попълване на образеца на хартиен носител, подпечатан и подписан от лице, което може самостоятелно да представлява Участника. Когато Участникът е обединение, което не е юридическо лице, ценовото предложение се подписва от представляващия обединението.
* С попълненото Ценово предложение участникът предлага единични цени за изпълнение на доставките по съответната обособена позиция, за която кандидатства. Единичните цени следва да бъдат представени в български лева. Стойностите се посочват /закръглят/ до втория знак след десетичната запетая и не могат да са по-малки от 0,01 лв. Цена от 0,00 лв. не се счита за направено ценово предложение. Цените, посочени в Ценовото предложение трябва да включват всички преки и непреки разходи, които Участникът ще извърши за изпълнението на поръчката.
* Към ценовото предложение се прилага фирмен каталог /ценоразпис/ с попълнени единични цени за доставката на заявените електроматериали и резервни части, които не са включени в Техническата спецификация или са включени поименно, но са с различни от описаните технически характеристики и процент предлагана отстъпка. Приложеният каталог /ценоразпис/ е неразделна част от направеното ценово предложение. Представя се на хартиен или електронен носител, подписан от представляващия участника.

Критерият за възлагане на обществената поръчка по всички обособени позиции е „най-ниска цена“ - икономически най-изгодна оферта съгласно чл.70, ал.2, т.1 от ЗОП. Цената предложена от всеки участник се изчислява по формулата от Раздел II. „ФОРМУЛИ ЗА ИЗЧИСЛЯВАНЕ НА НАЙ-НИСКА ЦЕНА ПО ОБОСОБЕНИ ПОЗИЦИИ“ на документацията.

**4. МОСТРИ** удостоверяващи съответствието на техническите характеристики на артикулите с изискванията на Възложителя, придружени от Протокол за предаване на мостри (файлове: *ІII.Образец 4.1\_Протокол за предаване на мостри и ІII.Образец 4.2\_Протокол за предаване на мостри* – на хартия, подписани и подпечатани). Изискваните мостри и документи са описани в Техническата спецификация на настоящата документация.

За да се установи съответствие с техническите спецификации на част от артикулите, Възложителят изисква предоставянето на мостри. При разглеждане на предложението, представители на Възложителя ще извършат оглед на предоставените мостри, което няма да доведе до нарушаване целостта на мострите. При огледа няма да се разопаковат опаковките на свързващите елементи (винтове, планки и др.). Приетите мостри ще бъдат върнати на участниците на посочен от тях адрес в срок от 10 (*десет*) дни след подписване на договора за доставка. При положение, че при огледа се наруши целостта на някоя от предоставените мостри, Възложителят ще заплати на участника стойността на мострата по предложената единична цена на посочена от него банкова сметка.

Представените мостри трябва да са обозначени по начин, от който да е видно на кое предложение отговарят.

При откриване на транспортни дефекти, мострите се връщат на участника. Участникът има право в 5 (*пет*) дневен срок от връщането на пратката да предостави нови мостри за участието си в процеса по възлагането на обществената поръчка. В случай, че и вторите мостри пристигнат с нарушена цялост, пратката се връща на участника и направеното от него предложение не се разглежда.

Възложителят ще задържи мострата на участника, избран за Изпълнител на поръчката до края на сключения договор.

**Предложението за изпълнение на поръчката, Ценовото предложение и мострите се окомплектоват за всяка обособена позиция, за която се кандидатства.**

Когато няма техническа възможност мострите да се опаковат заедно с документите на офертата, те се опаковат отделно, като се обозначават по начин, от който да е видно на кое предложение отговарят. В опаковката на мострата се прилага Протокол за предоставяне на мостри.

**5. ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА.**

За всяка обособена позиция се подписва договор за възлагане на обществена поръчка с избрания Изпълнител. Текстовете, представени в [*квадратни скоби и наклонен шрифт в черен цвят*], обозначават случаи, в които трябва да бъдат попълнени конкретни данни. Текстовете, представени в [*квадратни скоби и наклонен шрифт в червен цвят*], обозначават пояснения или указания.

Гаранционният срок на доставените стоки се предлага от Изпълнителя в Предложението за изпълнение на поръчката. В този срок Изпълнителят се задължава за своя сметка да отстрани всички дефекти и/или недостатъци доставените от него стоки. За целта Възложителят уведомява писмено Изпълнителя, описвайки констатираните несъответствия, като сроковете за тяхното отстраняване са според направеното от Изпълнителя Предложение за изпълнение на поръчката.

Съгласно чл. 194, ал. 2 от ЗОП Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини. Във връзка с разпоредбата на чл. 116, ал.1, т.4, от ЗОП, Възложителят може да замени избрания изпълнител с класирания на второ място, при наличие на следните обстоятелства: • при настъпване на пълна обективна невъзможност за изпълнение; • при прекратяване на юридическо лице без правоприемство, по смисъла на законодателството на държавата, в която съответното лице е установено; • при условията по чл. 5, ал. 1, т. 3 от ЗИФОДРЮПДРСЛ.

Когато за частта от Доставките, която се изпълнява от подизпълнител, изпълнението може да бъде предадено отделно от изпълнението на останалите Доставки, подизпълнителят представя на ИЗПЪЛНИТЕЛЯ документ за изпълнението на съответната задача, заедно с искане за плащане на тази част пряко на подизпълнителя. ИЗПЪЛНИТЕЛЯТ се задължава да предостави на ВЪЗЛОЖИТЕЛЯ документа и искането за плащане на подизпълнителя в срок до 15 (*петнадесет*) дни от получаването му, заедно със становище, от което да е видно дали оспорва плащанията или част от тях като недължими. ВЪЗЛОЖИТЕЛЯТ приема изпълнението на частта от Доставките, при съответно спазване на разпоредбите на Раздел ПРЕДАВАНЕ И ПРИЕМАНЕ НА ИЗПЪЛНЕНИЕТО от Договора, и заплаща възнаграждение за тази част на подизпълнителя в срок до 15 (*петнадесет*) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна. Страните ще считат за виновно неизпълнение на съществено задължение на Изпълнителя всеки от следните случаи: 1. системно (*три и повече пъти*) просрочване на срока за изпълнение на доставките за повече от 7 (*седем*) работни дни; 2. системно (*три и повече пъти*) забавяне с повече от 7 (*седем*) работни дни или отказ за отстраняване несъответствия на Стоки, констатирани по реда на Договора; 3. допуснато съществено отклонение от Техническата спецификация и Техническото предложение.

Преди подписване на договора избраният изпълнител, представя:

* Заверено копие от удостоверение за данъчна регистрация и регистрация по БУЛСТАТ, когато определеният изпълнител е неперсонифицирано обединение на физически и/или юридически лица. Чуждестранното лице представят еквивалентни документи съгласно законодателството на държавата, в която обединението е установено.
* Актуални документи, удостоверяващи липсата на основанията за отстраняване от обществената поръчка, както и съответствието с поставените критерии за подбор. Документите се представят и за подизпълнителите и третите лица, ако има такива. За доказване на липсата на основания за отстраняване се представят документите по чл.58, ал.1 от ЗОП при условията на чл.67, ал.8 от ЗОП.
* Декларация по чл. 59, ал. 1, т. 3 от Закона за мерките срещу изпирането на пари (Образец № 4) – за идентификация на всички физически лица, които притежават или контролират юридическото лице или друго правно образувание, от чието име се подписва договора за изпълнение на поръчката.

Към документацията са приложени файлове *ІV. Договор проект.doc* – проект на договори *ІV. Договор приложение.doc –* бланки на приложения към договора.

Изготвил:

Инж. Емилия Желязкова

*ст. експерт СКС*